Predkladacia správa

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov 
podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. 
Návrh nariadenia vlády sa predkladá z dôvodu potreby odstrániť škodlivý organizmus kukuričiar koreňový Diabrotica virgifera zeae Krysan & Smith z prílohy č. 1 časť A I. 
na základe vykonávacej smernice Komisie č. 2014/19/EÚ zo 6. februára 2014, ktorou sa mení príloha I k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 38, 7. 2. 2014). 
Návrh nie je potrebné predložiť do vnútrokomunitárneho pripomienkového konania.
Navrhovaný dátum nadobudnutia účinnosti je určený podľa termínu, od ktorého sa citovaná smernica Komisie bude uplatňovať.
Predložený návrh nariadenia vlády nebude mať vplyv na rozpočet verejnej správy, 
na podnikateľské prostredie, ani sociálne vplyvy, vplyvy na životné prostredie 
a na informatizáciu spoločnosti.
Návrh nariadenia vlády je v súlade s Ústavou Slovenskej republiky, súvisiacimi zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.
Návrh nariadenia vlády bol predmetom pripomienkového konania, ktorého výsledky sú uvedené vo vyhodnotení pripomienkového konania. Na rokovanie Legislatívnej rady vlády Slovenskej republiky sa návrh predkladá bez rozporov.